CELEX: 62016TN0877
Language: hr
Date: 2016-12-09 00:00:00
Title: Predmet T-877/16: Tužba podnesena 9. prosinca 2016. – Verschuur protiv Komisije

20.2.2017   
            
            
               HR
            
            
               Službeni list Europske unije
            
            
               C 53/34
            
         Tužba podnesena 9. prosinca 2016. – Verschuur protiv Komisije
   (Predmet T-877/16)
   (2017/C 053/42)
   Jezik postupka: engleski
   
      Stranke
   
   
      Tužitelj: Steven Verschuur (Baarn, Nizozemska) (zastupnik: P. Kreijger, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 3. listopada 2016., C(2016) 6455 final, kojom se odbija tužiteljev ponovni zahtjev (1) za pristup dokumentima iz Uredbe (EZ) 1049/2001 (2) (GESTDEM 2015/3732); i
            
         
               —
            
            
               naloži Komisiji plaćanje troškova postupka, uključujući troškove tužitelja.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se odnosi na Komisijinu povredu članka 4. stavka 2. alineje 3. Uredbe 1049/2001 o zaštiti svrhe istraga, čime je također počinila očitu pogrešku koja se tiče činjenica.
            
         
               2.
            
            
               Drugi tužbeni razlog, koji se odnosi na Komisijinu povredu članka 4. stavka 3. podstavka 1. Uredbe 1049/2001 o zaštiti Komisijinog procesa odlučivanja čime je također dano nedostatno obrazloženje.
            
         
               3.
            
            
               Treći tužbeni razlog, koji se odnosi na Komisiju povredu članka 4. stavka 2. alineje 1. o zaštiti komercijalnih interesa pravne osobe, i članka 4. stavka 6. Uredbe 1049/2001 o obvezi institucije da dopusti djelomičan pristup kada su izuzećima obuhvaćeni samo dijelovi dokumenta, čime je također dano nedostatno obrazloženje.
            
         
      (1)  Zahtjev za pristup nekim dokumentima koji se odnose na Odluku Komisije od 21. listopada 2015. u predmetu SA.38374, Državna potpora koju je Nizozemska dala Starbucksu.
   
      (2)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.).